เรื่องร้องเรียน (ความสะอาด,จราจร,ต้นไม้,ถนน,ทางเท้า,ความปลอดภัย,แสงสว่าง,ป้าย) วันที่ 2022-12-27 17:47:19 — แขวงประเวศ เขตประเวศ กรุงเทพมหานคร
ถนนตั้งแต่บริเวณหน้าปากซอยอ่อนนุช 84 จนถึงจุดยูเทิร์นที่อยู่ใกล้ๆ เกิดอุบัติเหตุทางรถยนต์บ่อยครั้งเวลากลางคืนจนถึงช่วงเช้ามืด โดยเชื่อว่ามีหลายปัจจัยดังนี้

1.ไฟส่องสว่างไม่เพียงพอ บางวันไฟถนนไม่เปิด อาศัยไฟจากรั้วบ้านใกล้เคียงสองข้างถนนช่วยให้ความสว่างมากกว่าไฟถนน

2.เป็นช่วงที่รถวิ่งลงจากสะพานข้ามคลองมาหลังจากเร่งแซงผ่านไฟแดงปากซอย 86 และเป็นทางตรงและถนนโล่ง ส่วนใหญ่รถไม่ชะลอความเร็วแต่ถนนมืดมากจึงเกิดการชนประจำ

3.ต้นไม้ข้างทางบดบังไฟข้างถนนตลอดแนวตั้งแต่ช่วงสะพานข้ามคลองยาวมาตลอดแนว ทำให้ยิ่งมืดมาก ประกอบกับพบว่าเจ้าหน้าที่ตัดต้นไม้มักจะตั้งใจเหลือกิ่งก้านของต้นไม้เพื่อให้เกิดเงาร่มแก่ร้านขายของข้างถนน แต่ไม่คำนึงถึงความปลอดภัยในเวลากลางคืน

4.มักมีรถหรือจักรยานจอดเลนซ้ายตลอดทั้งวันทั้งคืนสลับจุดจอดไปมาและมองไม่ค่อยชัดเจนเนื่องจากมืดมาก หลายครั้งเป็นการจอดขายสินค้าจำพวกน้ำสมุนไพรต้มชูกำลัง รถส่วนใหญ่ที่ผ่านเส้นทางนี้ประจำจึงเบี่ยงมาเป็นเลนกลางและเลนขวาตั้งแต่แรก ทำให้มอเตอร์ไซค์และรถเมล์ที่ควรวิ่งเลนซ้ายก็เบียดเข้ามาแย่งพื้นที่กัน รถขยะซึ่งมักขับอยู่บริเวณนี้เยอะอยู่แล้วก็ขับเข้ามาเบียดกันตรงช่วงนี้ประจำ

5.ซอยอ่อนนุช 84 มักเป็นที่ประจำในการรับส่งพนักงานที่ทำงานกับรถขยะของ กทม. อีกทั้งเป็นที่นำขยะพลาสติกมาส่งขาย จึงมีรถขยะเข้าออกตลอดทั้งวันทั้งคืนแต่ถนนค่อนข้างมืดมาก บางครั้งรถขยะมีการวิ่งสวนทางจากจุดยูเทิร์นรถที่อยู่เลยไปไม่ไกลเพื่อขับมาเลี้ยวเข้าซอย

6.คนในพื้นที่มักขับขี่รถจักรยานยนต์ด้วยความเร็ว ขับสวนทางและไม่ใส่หมวกกันน็อค รวมถึงรถขยะกทม.ก็ขับขี่ด้วยความเร็วมักขับเร่งแซงออกจากซอยพุ่งตัวไปเลนสามทันทีอยู่บ่อยครั้ง จึงเป็นการตัดหน้ารถทางตรงที่วิ่งมาด้วยความเร็วสูง

7.นอกจากจะมีรถขยะและรถของประชาชนเข้าออกซอยนี้เยอะแล้ว ยังมักเป็นจุดข้ามถนนซึ่งมีคนข้ามอยู่ตลอดทั้งวันทั้งคืน แต่ไม่มีไฟส่องสว่างสำหรับข้ามถนน ไม่มีป้ายหรือสัญลักษณ์หรือแนวเส้นชะลอความเร็วเตือนบอกผู้ขับขี่เลย หลายครั้งรถขับมาด้วยความเร็วประกอบกับเบี่ยงมารวมกันเลนกลางและเลนสาม และมองไม่เห็นว่ามีคนข้ามถนน จึงเกิดการชนและมีผู้เสียชีวิตบ่อยครั้ง

8.การมีจุดยูเทิร์นใกล้กับซอยที่มีรถขยะวิ่งเข้าออกเยอะ ทำให้เกิดปัญหารถขยะและรถมอเตอร์ไซค์วิ่งตัดหน้าเพื่อเข้าเลยสาม รวมทั้งวิ่งสวนเลนมาจากจุดยูเทิร์นเพราะไม่อยากติดไฟแดงข้างหน้า

9.เลยจากปากซอยไม่ไกลเป็นจุดจอดรถเมล์ และหลายครั้งก็มีรถแท็กซี่เบี่ยงเข้ามาจอด รถเมล์และรถแท็กซี่ รวมถึงรถสองแถวต้องหักเบี่ยงจากเลนกลางและเลนสามเข้ามาชิดซ้ายกระทันหันเพราะปากซอยมีรถยื่นตัวออกมาประจำโดยเฉพาะรถขยะและรถบรรทุกขนขวดพลาสติก ทำให้เกิดอุบัติเหตุบ่อยครั้ง

ต้องการให้เร่งดำเนินการแก้ไขโดยด่วนเพื่อชีวิตและความปลอดภัยของคนที่สัญจรไปมาและผู้คนในชุมชนและพื้นที่ซึ่งมีจำนวนมาก โดยหวังอยากให้รับเรื่องดำเนินการดังนี้

1.กวดขันเจ้าหน้าที่ซึ่งรับผิดชอบการตัดต้นไม้ หากไม่สามารถดูแลให้โล่งโปร่งเพื่อแสงสว่างส่องเพียงพอ ควรนำต้นไม้ออกโดยเฉพาะต้นที่อยู่ใกล้ปากซอย เพื่อความปลอดภัยต่อชีวิตที่ต้องมาก่อนความร่มรื่นสวยงาม

2.ทำสัญลักษณ์และไฟเตือนและทำจุดชะลดความเร็วบนพื้นถนนเป็นระยะทางยาวตั้งแต่ลงสะพานข้ามคลองมา

3.ติดตั้งไฟส่องสว่างด้วยแสงสีขาวหรือกึ่งขาวเพิ่ม โดยติดก่อนถึงจุดข้ามถนนบริเวณปากซอย และติดเพิ่มบริเวณจุดยูเทิร์นรถเพื่อให้มองได้ชัดเจน หรือเปลี่ยนหลอดของไฟส่องสว่างเดิมให้เป็นสีขาวหรือกึ่งขาวและให้เปิดทุกดวงให้ได้ทุกวัน

4.อาจยกเลิกจุดยูเทิร์นรถที่อยู่ใกล้ซอยอ่อนนุช 84 เพื่อลดการขับตัดหน้าของรถที่ออกมาจากซอยเพราะมีรถบรรทุกและรถขยะจำนวนมากที่ขับเข้าออกซอยอ่อนนุช 84 และลดการขับสวนทางตัดหน้ารถทางตรงเพื่อมาเข้าซอยด้วย

5.ย้ายจุดจอดรถเมล์มาไว้ตำแหน่งก่อนถึงซอย เพื่อลดการเบี่ยงตัวกระทันหันหลบรถเข้าออกซอยแต่ต้องจอดรับส่งผู้โดยสาร ช่วยลดความเสี่ยงจากการเบี่ยงตัวของรถ และความแออัดบริเวณหน้าปากซอยได้

6.รณรงค์ไม่ขับสวนเลนและการใส่หมวกกันน็อคต่อผู้นำชุมชน วัด และมัสยิดในพื้นที่ โดยระบุให้ชัดเจนเลยว่าปากซอยอ่อนนุช 84และพื้นที่โดยรอบ เนื่องจากมีอุบัติเหตุบ่อยครั้งและมักถึงแก่ชีวิต

7.ตรวจสอบการเข้าออกเป็นจำนวนมากของรถขยะที่ซอยอ่อนนุช 84 นี้ว่าเหมาะสมหรือไม่

8.มีเจ้าหน้าที่จราจรคอยตรวจตราและลงโทษอย่างจริงจังกับผู้จอดรถขวางถนนที่เลนซ้าย รวมถึงการนำรถขึ้นจอดบนฟุตบาทด้วย